Дыргеит Ҭырқәтәылан мҳаџьырра,
Даҟәыргеит иҧсадгьыл Аҧсны.
Дацәдырӡит ишьхақәа наӡаӡа,
Дахыргеит иҳабла зынӡа.
Даныргоз, ишьҭихт инышәнап,
Дыҧсаанӡа иҵәахырц убра.
Иҧсадгьыл абаҟоу – даҟәыгоуп,
Даҟәыгоуп наӡаӡа иара.
Дархәыцуеит, дарҵәыуоит итәыла,
Даныҧшқаз дзыгәдууз иара.
Даргәаҟуеит, даршаҟьоит митәыла
Иқыҭа-баҳча, икҿыҩра.
Дахгәаҟуан иҧсадгьыл ибарцы,
Дабаҟоу, днаскьагоуп иара.
Ҭырқәтәылан дагеит мҳаџьырны,
Дҭашәеит аимҵәаҩ ихәура!